CELEX: 32016D2132
Language: ro
Date: 2016-12-05 00:00:00
Title: Decizia de punere în aplicare (UE) 2016/2132 a Comisiei din 5 decembrie 2016 privind emisiile de gaz cu efect de seră pentru fiecare stat membru aferente anului 2013 prevăzute în Decizia nr. 406/2009/CE a Parlamentului European și a Consiliului

6.12.2016   
            
            
               RO
            
            
               Jurnalul Oficial al Uniunii Europene
            
            
               L 331/9
            
         DECIZIA DE PUNERE ÎN APLICARE (UE) 2016/2132 A COMISIEI
   din 5 decembrie 2016
   privind emisiile de gaz cu efect de seră pentru fiecare stat membru aferente anului 2013 prevăzute în Decizia nr. 406/2009/CE a Parlamentului European și a Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 525/2013 al Parlamentului European și al Consiliului din 21 mai 2013 privind un mecanism de monitorizare și de raportare a emisiilor de gaze cu efect de seră, precum și de raportare, la nivel național și al Uniunii, a altor informații relevante pentru schimbările climatice și de abrogare a Deciziei nr. 280/2004/CE (1), în special articolul 19 alineatul (6),
   întrucât:
   
               (1)
            
            
               Decizia nr. 406/2009/CE a Parlamentului European și a Consiliului (2) stabilește limitele emisiilor de gaze cu efect de seră (nivelul anual de emisii alocate) pentru fiecare stat membru aferente fiecărui an în perioada 2013-2020, precum și un mecanism de evaluare anuală a respectării acestor limite. Nivelurile anuale de emisii alocate statelor membre, exprimate în tone de CO2 echivalent, sunt prevăzute în Decizia 2013/162/UE (3) a Comisiei. Aceste valori au fost modificate prin Decizia de punere în aplicare 2013/634/UE a Comisiei (4).
            
         
               (2)
            
            
               Articolul 19 din Regulamentul (UE) nr. 525/2013 prevede o procedură de revizuire a inventarelor emisiilor de gaze cu efect de seră ale statelor membre (GES) în scopul de a se evalua respectarea Deciziei nr. 406/2009/CE. Revizuirea inventarelor GES aferente anului 2013 a fost amânată cu un an în contextul imposibilității tehnice a statelor membre de a raporta în timp util datele lor aferente anului 2013 privind emisiile din cauza funcționării defectuoase a programului informatic prevăzut de Convenția-cadru a Organizației Națiunilor Unite asupra schimbărilor climatice (CCONUSC), care este utilizat pentru compilarea și raportarea inventarelor GES. Prin urmare, revizuirea a fost realizată pe baza datelor din 2013 privind emisiile, raportate Comisiei în aprilie 2016, în conformitate cu procedurile stabilite în capitolul III și în anexa XVI la Regulamentul de punere în aplicare (UE) nr. 749/2014 al Comisiei (5).
            
         
               (3)
            
            
               Cantitatea totală de emisii de GES aferente anului 2013 prevăzute în Decizia nr. 406/2009/CE pentru fiecare stat membru ar trebui să țină seama de corecțiile tehnice și de estimările revizuite calculate în timpul revizuirii, astfel cum figurează în rapoartele de revizuire finale întocmite în temeiul articolului 35 din Regulamentul de punere în aplicare (UE) nr. 749/2014.
            
         
               (4)
            
            
               Prezenta decizie ar trebui să intre în vigoare în ziua publicării, în vederea alinierii la dispozițiile articolului 19 alineatul (7) din Regulamentul (UE) nr. 525/2013 care stabilește data publicării prezentei decizii drept începutul perioadei de patru luni în care statelor membre li se permite să utilizeze mecanismele de flexibilitate în conformitate cu Decizia nr. 406/2009/CE,
            
         ADOPTĂ PREZENTA DECIZIE:
   Articolul 1
   Cantitatea totală de emisii de gaze cu efect de seră, prevăzută în Decizia nr. 406/2009/CE pentru fiecare stat membru, aferentă anului 2013 și rezultată din datele corectate ale inventarelor la finalizarea revizuirii efectuate în temeiul articolului 19 alineatul (3) din Regulamentul (UE) nr. 525/2013 este prevăzută în anexa la prezenta decizie.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   
      Adoptată la Bruxelles, 5 decembrie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 165, 18.6.2013, p. 13.
   
      (2)  Decizia nr. 406/2009/CE a Parlamentului European și a Consiliului din 23 aprilie 2009 privind efortul statelor membre de a reduce emisiile de gaze cu efect de seră astfel încât să respecte angajamentele Comunității de reducere a emisiilor de gaze cu efect de seră până în 2020 (JO L 140, 5.6.2009, p. 136).
   
      (3)  Decizia 2013/162/UE a Comisiei din 26 martie 2013 privind determinarea nivelurilor anuale de emisii alocate statelor membre pentru perioada 2013-2020 în temeiul Deciziei nr. 406/2009/CE a Parlamentului European și a Consiliului (JO L 90, 28.3.2013, p. 106).
   
      (4)  Decizia de punere în aplicare 2013/634/UE a Comisiei din 31 octombrie 2013 privind ajustările aduse nivelurilor anuale de emisii alocate statelor membre pentru perioada 2013-2020 în temeiul Deciziei nr. 406/2009/CE a Parlamentului European și a Consiliului (JO L 292, 1.11.2013, p. 19).
   
      (5)  Regulamentul de punere în aplicare (UE) nr. 749/2014 al Comisiei din 30 iunie 2014 privind structura, formatul, procedurile de transmitere și revizuirea informațiilor raportate de statele membre în temeiul Regulamentului (UE) nr. 525/2013 al Parlamentului European și al Consiliului (JO L 203, 11.7.2014, p. 23).
   
      ANEXĂ
      
                  Stat membru
               
               
                  Emisiile de gaze cu efect de seră aferente anului 2013 prevăzute în Decizia nr. 406/2009/CE
                  (în tone de bioxid de carbon echivalent)
               
            
                  Belgia
               
               
                  74 264 633 
               
            
                  Bulgaria
               
               
                  22 238 074 
               
            
                  Republica Cehă
               
               
                  61 457 570 
               
            
                  Danemarca
               
               
                  33 705 936 
               
            
                  Germania
               
               
                  460 204 908 
               
            
                  Estonia
               
               
                  5 752 963 
               
            
                  Irlanda
               
               
                  42 206 805 
               
            
                  Grecia
               
               
                  44 184 593 
               
            
                  Spania
               
               
                  200 277 677 
               
            
                  Franța
               
               
                  366 116 651 
               
            
                  Croația
               
               
                  15 125 525 
               
            
                  Italia
               
               
                  273 349 154 
               
            
                  Cipru
               
               
                  3 938 120 
               
            
                  Letonia
               
               
                  8 776 857 
               
            
                  Lituania
               
               
                  12 449 462 
               
            
                  Luxemburg
               
               
                  9 365 298 
               
            
                  Ungaria
               
               
                  38 436 981 
               
            
                  Malta
               
               
                  1 250 779 
               
            
                  Țările de Jos
               
               
                  108 253 385 
               
            
                  Austria
               
               
                  50 097 324 
               
            
                  Polonia
               
               
                  186 095 049 
               
            
                  Portugalia
               
               
                  38 610 318 
               
            
                  România
               
               
                  72 718 616 
               
            
                  Slovenia
               
               
                  10 925 247 
               
            
                  Slovacia
               
               
                  21 080 248 
               
            
                  Finlanda
               
               
                  31 588 117 
               
            
                  Suedia
               
               
                  35 278 781 
               
            
                  Regatul Unit
               
               
                  339 450 356